Folketing
2006-12-08

Jeg synes, det ville være ærligt, hvis Dansk Folkeparti her fra den her talerstol ville give udtryk for, om Dansk Folkeparti rent faktisk har været med til at lave en aftale, hvor man automatisk fra og med 2015 regulerer efterløns- og pensionsalderen i vejret, sådan at det altså ikke bliver 62 henholdsvis 67 år, men at det i 2040 bliver 66 henholdsvis 71 år, vi snakker om. Har Dansk Folkeparti været med til at få den automatiske regulering eller ej?